Kinnitatud Narva Lasteaia Põngerjas

 10.02.2020. a hoolekogu istungil otsusega nr 4

**NARVA LASTEAIA PÕNGERJAS PEDAGOOGIDE VABA AMETIKOHA TÄITMISEKS KORRALDATAVA KONKURSI LÄBIVIIMISE KORD**

Käesolev kord kehtestatakse "Koolieelse lasteasutuse seaduse" § 22 lg 4 ja 41 alusel.

**I KONKURSI KORRAS TÄIDETAVAD AMETIKOHAD**

1. Narva Lasteaia Põngerjas pedagoogide vabad ametikohad (sh muusikaõpetaja, liikumisõpetaja), logopeedi ja õppealajuhataja täidetakse avaliku konkursi korras.
2. Konkursi läbiviimise korra kinnitab hoolekogu direktori ettepanekul.

**II KONKURSI VÄLJAKUULUTAMINE**

1. Konkursi kuulutab välja lasteaia direktor. Konkurss kuulutatakse välja, kui ametikoht on vaba või vabanemas.

2. Konkursiteade avaldatakse lasteaia kodulehel ja Narva linna veebilehel aadressil [www.narva.ee](http://www.narva.ee)

vähemalt kümme päeva enne konkursi toimumist.

3. Konkursiteates märgitakse:

3.1. lasteaia nimi ja aadress;

3.2. konkursi korras täidetava ametikoha nimetus;

3.3. kandidaadile esitatavad nõuded;

3.4. avalduse esitamise tähtaeg ja koht;

3.5. esitavate dokumentide loetelu.

4. Kandidaat esitab komisjonile järgmised dokumendid:

 4.1 kirjalik avaldus;

 4.2 CV (elulookirjeldus);

 4.3 tunnistuse (diplomi) ärakiri kvalifikatsiooni või hariduse kohta;

 4.4 isikut tõendava dokumendi ärakiri.

5. Konkursist saavad osa võtta isikud, kelle avaldus koos teiste konkursiteates avaldatud dokumentidega laekub komisjonile hiljemalt konkursiteates märgitud avalduse esitamise tähtajaks.

6. Dokumendid võib kandidaat saata posti teel või tuua isiklikult konkursiteadaandes avaldatud komisjoni aadressil. Avaldused, mis on postitatud hiljemalt konkursiteadaandes määratud tähtaja viimasel päeval (postitempli kuupäev), kuid saabuvad posti teel pärast väljakuulutatud tähtaja möödumist, loetakse tähtajaliselt esitatuks.

**III KOMISJONI MOODUSTAMINE JA KOKKUKUTSUMINE**

1. Konkursi korraldamiseks moodustab lasteaia direktor hiljemalt konkursiteates märgitud avalduse esitamise tähtajaks konkursikomisjoni (edaspidi komisjon).

2. Komisjon on vähemalt viie liikmeline, mille koosseisu kuuluvad direktor, pedagoogilise nõukogu esindajad ja hoolekogu esindaja. Lasteaia direktor on komisjoni esimees. Vastavalt vajadusele võib direktor komisjoni töösse kaasata eksperte väljaspoolt lasteaeda

3. Komisjoni koosoleku kutsub kokku lasteaia direktor, teatades komisjoni liikmetele koosoleku aja ja koha vähemalt kolm tööpäeva ette.

4. Teade komisjoni koosoleku kohta võib esitada vahetult, telefoni või e-posti teel.

**IV KOMISJONI TÖÖKORD**

1. Komisjoni töövorm on kinnine koosolek.

2. Komisjoni koosolekut juhatab komisjoni esimees ning protokollib komisjoni protokollija. Protokollile kirjutavad alla komisjoni esimees ja protokollija.

3. Komisjoni esimene koosolek peetakse hiljemalt kümne tööpäeva jooksul alates konkursiteates märgitud avalduste esitamise tähtpäevast.

**VI KONKURSIL OSALEJATE HINDAMINE**

1. Kandidaatide hindamiseks korraldab komisjon dokumendivooru ja vestlusvooru. Vajadusel võidakse need komisjoni esimehe ettepanekul läbi viia samal päeval.

2. Dokumendivoor võib toimuda e- posti teel komisjoni koosolekut kokku kutsumata.

3. Vestlusele kutsutud kandidaatidele teatab lasteaia direktor vestluse aja ja koha arvestusega, et kandidaadid saaksid teate kätte vähemalt kolm tööpäeva enne teates märgitud kuupäeva.

4. Vestlusvoorus kuulab komisjon ära isiku, kellel on õigus vastavale ametikohale ja teeb oma otsuse.

5. Kandidaadil on õigus:

5.1. anda täiendavaid selgitusi oma pädevusest ja ootustest;

5.2. saada vabast ametikohast täiendavat teavet ja selgitusi;

5.3. tutvuda töökeskkonnaga- ja tingimustega;

5.4. loobuda konkursil osalemast selgitusi andmata.

6. Kandidaat võtab komisjoni koosolekust osa ainult vestluse ajal.

7. Komisjoni koosolekul toimuva dokumendivooru tulemusel võtab komisjon iga kandidaadi kohta vastu ühe järgmistest otsustest: lubada kandidaat vestlusvooru või tunnistada kandidaat ametikohale mittevastavaks.

8. Ametikohale mittevastavaks tunnistatud kandidaatidele teatab direktor otsusest kirjalikult hiljemalt kolmandal päeval peale otsuse tegemist.

9. Enne vestlusvooru algust tutvustab direktor kandidaatidele nende õigusi, komisjoni koosseisu ning konkursi läbiviimise korda ja viisi.

**VII KOMISJONI OTSUS**

 1. Komisjon on otsustusvõimeline, kui koosolekul osaleb vähemalt kolm komisjoni liiget, sealhulgas komisjoni esimees.

2. Komisjon võtab otsuseid vastu avalikul hääletamisel poolthäälteenamusega. Häälte võrdse jagunemise korral otsustab komisjoni esimehe hääl.

3. Vestlusvooru tulemusena võtab komisjon iga kandidaadi kohta vastu ühe järgmistest otsustest:

- tunnistada kandidaat ametikohale vastavaks;

- tunnistada kandidaat ametikohale mittevastavaks;

- tunnistada kandidaat koosolekule mitteilmunuks.

1. Komisjon esitab lasteaia direktorile ametikohale nimetamiseks ühe või mitu kandidaati või loobub kandidaadi esitamisest.

4.Ametikohale vastavaks tunnistatud kandidaatide hulgast valib komisjon ühe kandidaadi. Teised esitatud kandidaadid on eelisjärjestuses.

5.Sel juhul, kui valitud kandidaat loobub ametikohast, siis esitab komisjon lasteaia direktorile

eelisjärjestuses eespool oleva kandidaadi.

**IX KONKURSI TULEMUSTEST TEATAVAKSTEGEMINE, KONKURSI TÄHTAJA PIKENDAMINE JA KONKURSI LUHTUMINE**

1. Lasteaia direktor võib kaalutsusõiguse alusel avalduste esitamise tähtaega pikendada või teha tööelpingu pakkumise komisjoni protokollis märgitud varukandidaadile, kui:

1.1. töölepingu pakkumise kandidaat loobub tööle asumisest;

1.2. on selgunud asjaolud, miks kandidaat ei saa töötada vabanenud ametikohal.

2. Konkurss loetakse luhtunuks, kui:

2.1. konkursil osalemiseks ei esitatud ühtegi avaldust;

2.2. komisjon loobus ametikohale nimetamiseks kandidaadi esitamisest;

2.3. ühegi konkursitingimustele vastava kandidaadiga ei sõlmita töölepingut.

3. Kui töötaja vaba ametikoha täitmiseks korraldatud konkursil ei leita kvalifikatsiooninõuetele vastavat töötajat, on direktor kohustatud kuulutama välja avaliku konkursi ühe aasta jooksul.

4. Komisjoni esimees või selleks volitatud liige teatab otsuse tegemise hiljemalt kolmandal tööpäeval peale koosolekut.